Document ID: 32002R0888

32002R0888
L 146/1
JURNALUL OFÍCIAL AL UNIUNII EUROPENE
REGULAMENTUL (CE) NR. 888/2002 AL COMISIEI
din 24 mai 2002
de modificare a anexelor I și II la Regulamentul (CE) nr. 517/94 al Consiliului privind regimul comun aplicabil importurilor de produse textile din anumite țări terțe, care nu sunt reglementate de acorduri, protocoale sau alte înțelegeri bilaterale sau de alte regimuri comunitare specifice de import
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 517/94 al Consiliului din 7 martie 1994 privind regimul comun aplicabil importurilor de produse textile din anumite țări terțe, care nu sunt reglementate de acorduri, protocoale sau alte înțelegeri bilaterale sau de alte regimuri comunitare specifice de import (1), astfel cum a fost modificat ultima dată prin Regulamentul (CE) nr. 2538/2001 al Comisiei (2), în special articolul 28,
întrucât:
(1)
În urma încheierii acordurilor și a altor înțelegeri bilaterale cu anumite țări, care nu sunt reglementate de Regulamentul (CEE) nr. 3030/93 al Consiliului (3), țările respective trebuie eliminate din anexa II la Regulamentul (CE) nr. 517/94. Republica Federală a Iugoslaviei trebuie adăugată la anexa II.
(2)
Modificările publicate în Regulamentul (CE) nr. 2031/2001 al Comisiei din 6 august 2001 de modificare a anexei I la Regulamentul (CEE) nr. 2658/87 al Consiliului privind Nomenclatura Combinată și Tariful Vamal Comun (4) impun modificarea anexei I la Regulamentul (CE) nr. 517/94.
(3)
Regulamentul (CE) nr. 517/94 trebuie modificat în consecință.
(4)
Din motive de claritate, trebuie să se înlocuiască anexele I și II.
(5)
Măsurile prevăzute în prezentul regulament se aplică de la 1 ianuarie 2002.
(6)
Măsurile prevăzute în prezentul regulament sunt în conformitate cu avizul Comitetului pentru textile,
ADOPTĂ PREZENTUL REGULAMENT:
Articolul 1
Anexele I și II la Regulamentul (CEE) nr. 517/94 se înlocuiesc cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 ianuarie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 mai 2002.

Labels: 1
3
5